घोटाले के आरोप में सस्पेंड एक्सईएन मीणा शर्मा बहाल
दौसामें पेयजल योजनाओं के टेंडर, मॉनिटरिंग, आपरेशन सहित सहित अन्य कार्यों में गड़बड़ी की शिकायत के बाद अप्रेल 2015 में सस्पेंड किए एक्सईएन राजेश मीणा अरविंद शर्मा को कार्मिक विभाग ने बहाल कर दिया है। बहाली के बाद जलदाय विभाग दोनों एक्सईएन को पोस्टिंग देने की कवायद तेज कर दी है। इन्हें अगले सप्ताह तक पोस्टिंग मिल सकती है। विभाग 8 महीने बाद भी दोनों इंजीनियरों को चार्जशीट नहीं दे पाया, जबकि नियमानुसार सस्पेंड करने वाले इंजीनियरों को 15 दिन में चार्जशीट देना जरूरी है। ऐसे में जलदाय मंत्री के निर्देश पर 8 माह पहले हुई कार्रवाई सवालों में है।
जलदाय विभाग के दौसा सर्किल में वित्तीय अनियमितताओं की शिकायतों के बाद इस साल अप्रेल में चार एक्सईएन को सस्पेंड कर दिया था। चार्जशीट नहीं देने के कारण पिछले 8 महीने से इन्हे बहाल कार्रवाई नहीं की जा सकी। ऐसे में इंजीनियरों को बिना कार्य किए हुए ही सरकार को नियमानुसार वेतन देना पड़ रहा था। अब कार्मिक विभाग ने मामले की गंभीरता को देखते हुए दो एक्सईएन को बहाल कर दिया है। जलदाय विभाग के अधीक्षण अभियंता (विजिलेंस) राधेश्याम गुप्ता कहना है कि जांच रिपोर्ट बडी होने कर्मचारियों की कमी के कारण चार्जशीट बनने में देरी हुई है। जांच रिपोर्ट चार्जशीट को क्रॉस चैक भी करना पड़ता है। एक्सईएन अरविंद शर्मा की चार्जशीट बनाकर सरकार को भेज दिया है।
bho_Deva hin_Deva hin_Deva